Hopperne fikk Fair play-pris: - Betyr mye
Den ble utdelt for måten de norske hopperne taklet lørdagens situasjon i lagkonkurransen under ski-VM. Norge ble først utropt til sølvmedaljevinnere, for deretter å bli degradert til 4.-plass da det ble klart at det var gjort en regnefeil.- Denne prisen er jeg stolt av. Panathlonforbundet består av 26 nasjoner, og de er opptatt av flere ting. Blant annet antidopingarbeid, sa Røste. Det norske hopplaget bestående av Andreas Stjernen, Tom Hilde, Anders Bardal og Anders Jacobsen ble korrekt flyttet ned fra sølv til fjerdeplass etter at arrangørene hadde regnet ut feil poengsum til det norske laget etter 1. omgang. Anders Bardal fikk 6,7 poeng for mye.Etter lørdagens regnefeil og grove tabbe i lagkonkurransen fikk også Røste en telefon fra Sarah Lewis, generalsekretær i Det internasjonale skiforbundet. - Hun roste vår oppførsel i etterkant og var veldig fornøyd med hvordan vi hadde opptrådt, sa Røste. Tyskland tok sølv og Polen bronse i lagkonkurransen.
Skipresident Erik Røste mottok søndag en Fair play-pris fra Det internasjonale panathlon-forbundet.